# George Michael

| George Michael |
| --- |
|  |
| Født | Georgios Kyriacos Panayiotou 25. juni 1963 East Finchley |
| Død | 25. des. 2016   (53 år) Goring-on-Thames (Storbritannia) |
| Beskjeftigelse | Sanger og låtskriver, multiinstrumentalist, plateprodusent, sanger, låtskriver, sangtekstforfatter, komponist, plateartist, fjernsynsskuespiller, filmregissør, musiker  |
| Utdannet ved | Bushey Meads School Kingsbury High School |
| Partner(e) | Anselmo Feleppa (1991–1993; avslutningsårsak: død) Kenny Goss (1996–2009) Fadi Fawaz (2012–2016) |
| Far | Kyriacos Panayiotou |
| Mor | Lezli Angold Panayiotou |
| Søsken | Melanie Panayiotou Yioda Panayiotou |
| Nasjonalitet | Storbritannia |
| Gravlagt | Highgate gravlund |
| Medlem av | * Wham!
* Young Communist League
 |
| Utmerkelser |
10 oppføringer
BRIT Awards (1985) BRIT Awards (1988) Golden Raspberry Award for verste originalmusikk (1988; for verk: I Want Your Sex, tema for: Den åttende Razzie-utdelingen) Grammy Award (1988; for verk: Faith) American Music Award for Favorite Soul/R&B Album (1989; for verk: Faith) Favorite Pop/Rock Male Artist (1989) Favorite Soul/R&B Male Artist (1989) BRIT Awards (1991) BRIT Awards (1997) Rock and Roll Hall of Fame (2023) |
| Musikalsk karriere |
| Pseudonym | George Michael |
| Sjanger | Popmusikk, dansemusikk, soulmusikk, moderne R&B, synthpop, funk, dansepop, softrock, post-disko, moderne voksenpop, blue-eyed soul, rhythm and blues, poprock, jazz |
| Instrument | Vokal |
| Stemmetype | Tenor, tenore di grazia |
| Aktive år | 1981–2016 |
| Plateselskap | Epic Records, Virgin Records, DreamWorks Records, Columbia Records, Sony Music, Polydor, Innervision Records |
| Nettsted |  |
| IMDb | IMDb
 |
| Notable verk |
| Wake Me Up Before You Go-Go, Faith, Careless whisper, Last Christmas, I Want Your Sex, Father Figure |
| Signatur |
|  |
|

---

George Michael på Commons |

**George Michael** (født **Georgios Kyriacos Panayiotou**; 1963–2016) var en britisk artist som sang og spilte hovedsakelig pop og funk. Han har solgt 100 millioner plater på verdensbasis.

## Liv og virke

### Bakgrunn

Georgios Kyriacos Panayiotou var sønn av en gresk kypriotisk far og en engelsk mor. Hans far var Kyriacos Panayiotou, en restauratør som flyttet til England i 1950-årene og skiftet navn til Jack Panos. Michaels mor, Lesley Angold Harrison, var en engelsk danser som døde av kreft i 1997. Michael tilbragte mesteparten av sin barndom i Nord-London, som i 1980-årene huset mange gresk-kyprioter. Han levde i hjemmet hans foreldre hadde kjøpt rett etter hans fødsel. Da han var tenåring flyttet familien til Radlett, og Michael gikk der på Bushey Meads School, der han traff Andrew Ridgeley. De to hadde samme karriereambisjon: De ville bli musikere.

### Karriere

Michael begynte sin karriere med å stifte bandet med navnet The Executive sammen med sine venner David Austin og Andrew Ridgeley, en klassekamerat på Bushey Meads School, men bandet eksisterte bare kort tid.

Det var først da han dannet duoen Wham!, også sammen med Ridgeley, i 1981 at han fikk framgang med bandet. Deres første album, *Fantastic!*, ble en suksess med det samme, og i løpet av mindre enn ett år kom duoens debutsingel «Wham Rap!» og deres annen singel, «Young Guns (Go For It)». Disse ble de første i en rekke topp 10-hits på UK Singles Chart. Kort tid etter kom «Bad Boys», «Club Tropicana», «Wake Me Up Before You Go Go», «Freedom», «Last Christmas/Everything She Wants», «I'm Your Man» og et annet album, *Make It Big*.

George sang også på den første Band Aid-innspillingen av *Do They Know It's Christmas?* fra 1984.

På grunn av suksess med soloutgivelsene *Careless Whisper* (1984) og *A Different Corner* (1986) oppstod det rykter om snarlig oppløsning av Wham!, og duoen ble oppløst sommeren 1986 etter en avskjedssingel, «The Edge Of Heaven», og et album, samt en utsolgt konsert på Wembley Stadium (over 1 million mennesker søkte om de 72 000 billettene.)

Senere gjorde Michael stor suksess som soloartist.

Michael solgte over 100 millioner plater. Han hadde tolv singler og syv album på førsteplass i Storbritannia, og ti singler og ett album på førsteplass i USA.

Alle hans fire studioalbum har ligget som nummer én på hitlistene i Storbritannia og har dessuten blitt store internasjonale suksesser.

Michael ble innvotert i Rock and Roll Hall of Fame i 2023.

Han skal ha gått bort «fredelig i hjemmet sitt» etter antatt hjertesvikt. Obdusjonsrapporten, som ble lagt frem 7.3.2017, viste ifølge NTB at George Michael led av en hjertesykdom og døde av naturlige årsaker.

George Michael sto fram som homofil og var siden 2012 i et forhold med den australske hårstylisten og frilansfotografen Fadi Fawaz. Det var Fawaz som fant Michael død.

## Referanser

## Eksterne lenker

* (en) Offisielt nettsted

* (en) George Michael – kategori av bilder, video eller lyd på Commons

* (en) George Michael – galleri av bilder, video eller lyd på Commons
* (en) George Michael på Internet Movie Database

* (fr) George Michael på Allociné

* (en) George Michael på AllMovie

* (en) George Michael hos Rotten Tomatoes

* (en) George Michael hos The Movie Database
* (en) George Michael på Apple Music

* (en) George Michael på Discogs

* (en) George Michael på MusicBrainz

* (en) George Michael på SoundCloud

* (en) George Michael på Spotify

* (en) George Michael på Songkick

* (en) George Michael på Last.fm

* (en) George Michael på Genius — sangtekster

* (en) George Michael på AllMusic

* (en) George Michael på setlist.fm
* George Michael på Facebook

* George Michael på Instagram

* George Michael på Myspace

* George Michael på Threads

* George Michael på TikTok

* George Michael på YouTube

* George Michael på YouTube

* George Michael på X (tidligere Twitter)

* George Michael på X (tidligere Twitter)